  Удмуртиысь физкультурая, спортъя но егитъёсын ужан политикая министерстволэн пресс-службаез Анжелика Тихонова корреспондент Москва улосвылысь Пересвет карын суй-пыдзыя сӧсыр спортсменъёс пӧлын куасэн бызьылонъя но биатлонъя Россилэн чемпионатаз но первенствояз Удмуртиысь ӵошатскисьёс укмыс медаль утӥзы ни. Ӵошатсконъёс 2-тӥ оштолэзёзь кыстӥськозы. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Россилэн чемпионатаз воргоронъёс пӧлын куасэн бызьылонын Владислав Лекомцев висъяське. 28-тӥ южтолэзе спортсмен спринт амалэн куасэн бызьылонын азвесь медаль утӥз. Нырысетӥ инты Татарстанысь Рушан Миннегулов басьтӥз. Куинетӥ Архангельск улосысь Иван Кодлозёров вуиз. Нош 29-тӥ южтолэзе Владислав Лекомцев 12,5 иськемын эрико амалэн ӵошатсконын вормиз (дистанциез 35 минут 17,9 секунд ӵоже ортчиз). Кыкетӥ Татарстанысь Рушан Миннегулов вуиз (+00:28,3), куинетӥ – Москваысь Александр Проньков (+01:02,7). Россилэн первенствояз Владимир Чайников, Владислав Потапов, Валентина Переносова но Лилиана Садыкова асьсэды умой возьмато. 28-тӥ южтолэзе спринт амалэн ӵошатсконъёсын пиос пӧлын Владимир Чайников но Владислав Потапов зарни но азвесь медальёсты утӥзы. Ханты-Манскийск автоном округысь Роман Гамаюнов куинетӥ луиз. Нылъёс пӧлын нырысетӥ но кыкетӥ интыосты Валентина Переносова но Лилиана Садыкова басьтӥзы. Куинетӥ Башкириысь Аделина Пестряева луиз. 29-тӥ южтолэзе 10 иськемын эрико амалэн ӵошатсконын Владимир Чайников нош ик зарни медаль утӥз (дистанцизэ 31 минут 46,6 секунд ӵоже ортчиз). Кыкетӥ Комиысь Роман Соловьёв луиз (+01:24,1), куинетӥ – Ханты-Манскийск автоном округысь Роман Гамаюнов (+01:51,4). Нылъёс со нуналэ ик 2,5 иськемез эрико амалэн ортчизы. Нырысетӥ Валентина Переносова луиз (дистанциез 7 минут 35,8 секунд ӵоже ортчиз). Кыкетӥ Лилиана Садыкова вуиз (+01:30,5), куинетӥ – Башкириысь Аделина Пестряева (+03:07,4). Биатлонъя ӵошатсконъёс 31-тӥ южтолэзе но 1-тӥ оштолэзе ортчозы. Пусъём, суй-пыдзыя сӧсыр спортсменъёс пӧлын Россилэн чемпионатаз кунысь 15 улосвылъёсысь 41 спортсменъёс пырисько, нош Россилэн первенствояз – 11 улосвылъёсысь 20 пиос но нылъёс. Ватсалом, та нуналъёсы Ижкарын ляб адӟисьёс пӧлын куасэн бызьылонъя но биатлонъя ӵошатсконъёссы мыно. Россилэн чемпионатаз но первенствояз 17 улосвылъёсысь 100-лэсь трос спорстменъёс пырисько. Эркын амалэн 10 иськемын Александр Максимов бронза медаль утӥз. Классика амалэн спринтын Илья Перевозчиков но Даниил Зыкин азвесь но бронза медальёс басьтӥзы. Тодэ вайытом, Владислав Лекомцев Ханты-Мансийскын паралимпиецъёслэн тол шудонъёсазы ньыль медаль утӥз.  Тегъёс: Спорт Россия сӧсыръёс Удмуртия ВладиславЛекомцев  